Rebecca Romijn

Rebecca Romijn (dar žinoma kaip Rebecca Romijn – Stamos, g. 1972 m. lapkričio 6 d.) – JAV aktorė, buvęs modelis.

 Šeima 

Rebecca Romijn gimė Berklyje, Kalifornijoje. Jos motina, anglų kalbos mokytoja, išeivių iš Olandijos trečios kartos atstovė, tėvas – olandas ir Barneveldo.

 Karjera 

Jos modelio karjera tęsėsi nuo 1991 iki 2000 metų. Rebecca Romijn dvejus metus dirbo Paryžiuje kartu su Cindy Crawford, Claudia Shiffer ir Kate Moss, reklamavo „Victoria's Secret“ apatinį trikotažą, fotografavosi „Sports Illustrated“. 1998–2000 metais vedė MTV laidą „House of Style“.

Žurnalai „Maxim“, „FHM“, portalas AskMen.com 2000–2007 metais įtraukdavo ją į gražiausių pasaulio moterų sąrašus. Rebeccos Romijn ūgis – 180 cm.

Žymiausias Rebecca Romijn vaidmuo kine – Mistika trilogijoje „Iksmenai“ 2000, 2003 ir 2006 metais.

Pirmasis pagrindinis vaidmuo – Briano De Palmos „Lemtinga moteris“ 2002 metais. Dažniausiai ji atlieka vaidmenis nuotykių filmuose, taip pat įvairiuose televizijos serialuose.

 Asmeninis gyvenimas 

1998–2005 buvo ištekėjusi už aktoriaus Džono Stamoso. Tuo metu ji vadinosi Rebecca Romijn – Stamos, bet po skyrybų vėl pasirinko mergautinę pavardę.

2007 metais ištekėjo už aktoriaus Jerry O'Connell. Po metų jie susilaukė dvynių Dolly Rebecca Rose ir Charlie Tamara Tulip.

 Filmai 

 Metai  Lietuviškas pavadinimas  Originalus pavadinimas  Vaidmuo 1998  Nešvarus darbas  Dirty Work  1999  Ostinas Pauersas: Šnipas, kuris mane suviliojo  Austin Powers: The Spy Who Shagged Me  2000  Iksmenai  X-Men  Mystique / Raven Darkholme 2002   S1m0ne  Faith 2002  Lemtinga moteris  Femme Fatale  Laure Ash / Lily 2002  Rolerbolas  Rollerball  Aurora 2003  Iksmenai 2  X2  Mystique / Raven Darkholme 2004  Baudėjas  The Punisher  Joan 2003   Godsend  Jessie Duncan 2006  Iksmenai: žūtbūtinis mūšis  X-Men: The Last Stand  Mystique / Raven Darkholme 2006  Turtingas plevėsa  Man About Town  Nina Giamoro 2006  Alibi  The Alibi  Lola Davis 2008   Lake City  Jennifer

 Televizija 

 Metai  Lietuviškas pavadinimas  Originalus pavadinimas  Vaidmuo  Kita 1997  Draugai  Friends  Cheryl  serialas, viena serija 1998–2000   House of Style  save  MTV laida 1999   Hefner: Unauthorized  Kimberly Hefner  TV filmas 1999–2000   Just Shoot Me!  Adrienne Barker  serialas 2000   Jack & Jill  Paris Everett  serialas 2002   MADtv  save  serialas 2006   Pepper Dennis  Pepper Dennis  serialas 2007–2008   Ugly Betty  Alexis Meade  serialas 2007   Down Together  Charlotte  serialas, viena serija 2007   Carpoolers  Joannifer  serialas 2009   Eastwick  Roxanne Torcoletti  serialas 2014-2015  Bibliotekininkai  Librarians  Eve Baird  serialas

 Apdovanojimai 

Saturn Awards

 2000 m. – Geriausia antrojo plano aktorė filme “X-Men”.

Blockbuster Entertainment Award

 2000 m. – Geriausia antrojo plano aktorė filme “X-Men”.

Auksinė avietė

 2002 m. – Blogiausios aktorės nominacija filme „Rollerball“.

 Nuorodos 

 Oficiali svetainė 

Kategorija:JAV aktoriai
Kategorija:JAV modeliai